Pirinsko Pivo

Pirinsko Pivo bija Bulgārijas alus ražotājs, kas uzsāka savu darbību 1967. gadā Blagojevgradas pilsētā. Nosaukums cēlies no Pirina kalnu grēdas Bulgārijas dienvidrietumos.

Alus darītāvu sāka būvēt 1965. gadā, bet atklāja 1967. gada 1. jūlijā. 1971. gadā rūpnīcā sākas alus ražošana, līdz gada beigām saražojot 13 000 000 litru alus. Līdz 1980. gadu beigām notika rūpnīcas modernizācija. 1980. gados tika paplašināts produkcijas sortiments, tirgū laižot 12% luksusa alu Pirinsko pivo ar 6 mēnešu derīguma termiņu, kas 5 gadus pēc kārtas ir saņēmis Mond Selecion zelta medaļu, 11,3% gaišais speciālais alus, 9 un 12% speciālais alus Orbelos. Pieauga gada alus ražošana: 1981. gadā saražoja 35 550 000 litru, 1983. gadā – 36 028 000 litru, 1985. gadā – 42 402 000 litru, 1987. gadā – 46 279 000 litru, 1989. gadā – 50 650 000 litru un 1990. gadā – 48 336 000 litru. 2002. gadā alus darītavu iegādājās alus ražošanas koncerns Carlsberg Group. 2004. gadā Pirinsko Pivo apvienoja ar Shumensko Pivo, izveidojot kompāniju Karlsberg Bulgaria.

 Atsauces 

 Ārējās saites 
 Официален сайт на „Карлсберг България“ АД

Kategorija:Alkoholisko dzērienu zīmoli